Rabasaare

Rabasaare on küla Lääne-Viru maakonnas Tapa vallas.   
 Ajalugu 
Rabasaare tööstusasula rajati aastatel 1936–1937 riikliku aktsiaseltsi Eesti Turbatööstused poolt, et alustada turba tööstuslikku tootmist Rebase ja Läste rabast. Asulas elas tippaegadel 600 inimest,"Ringvaade" tegi ringkäigu inimestest tühjaks jooksnud külas (02.12.2020) kes said tööd Lehtse Turbatööstuselt. Planeeringu alusel valminud tööstusasulas oli ligi 20 hoonet. Ühtegi tänavat Rabasaares ei olnud, kuid majad olid nummerdatud. Parematel aegadel oli külas olemas nii pood kui ka kultuuriklubi. Kohapeal osutati meditsiiniteenuseid.

Külas hakkas rahvaarv vähenema alates 1961. aastast, kui kogu turbatootmine mehhaniseeriti. 1970. aastatel turbarabad ammendusid, kõrvalises kohas inimeste tööhõive vähenes ja küla hääbus. 1992. aastal lõppes vormiliselt säilinud ettevõttes tootmistegevus ja küla jäi praktiliselt elaniketa.

Viimane elanik lahkus külast 2020. aastal. Mahajäetud hooned on lagunemas.
alt=Rabasaare maja|pisi|left|Mahajäetud hooned Rabasaarel
Kaitseministeeriumi toel plaanitakse Rabasaarele rajada kultuuripärandi rada.Virumaa Teataja, 03.01.2020. 

2023. aasta 9. juunil avati Rabasaares Eesti kaitseväe linnavõitluslinnak, mille maksumus oli ligi 5 miljonit eurot.ERR:Kaitseinvesteeringute keskus avas Rabasaare uue linnavõitluslinnaku, 9. juuni 2023

Viited

Kategooria:Tapa vald
Kategooria:Lääne-Viru maakonna külad